Han var søn af købmand Peder Hansen Holt og Lisbet Jensdatter f. Stør, blev student [[1747]] og tiltrådte [[1759]] som [[hovmester]] for agent [[Erik Anker]]s sønner [[Carsten Anker|Carsten]] og [[Peter Anker|Peter]] en udenlandsrejse, der skal have varet i 6 år. [[1770]] fik han rang som virkelig [[kancelliråd]], blev samme år medlem af en til [[Island]] sendt overlandkommission og [[1772]] af en på [[Kongsberg]] angående sølvværkets drift nedsat kommission. [[1773]] blev han [[kommitteret]] i [[General- Landøkonomi- og Kommercekollegiet]] (til [[1776]]) samt chef for sammes norske sekretariat og [[assessor]] i [[Bjergværksdirektoriet]] (til [[1775]]). 1773 fik han endvidere [[justitsråd]]s rang, blev [[1774]] virkelig justitsråd, [[1779]] [[etatsråd]], [[1781]] deputeret i Bjergværksdirektoriet og døde i København 20. januar 1784. Han var forfatter eller oversætter af de i [[London]] 1772 udkomne ''Letters from an English gentleman concerning the late transactions in Copenhagen'', der for øvrigt også tillægges [[Ove Høegh-Guldberg]] og angår [[Johann Friedrich Struensee|Struensees]] fald osv.
Historie